CELEX: E2004C0039
Language: et
Date: 2004-03-17 00:00:00
Title: EFTA Järelevalveameti otsus nr 39/04/COL, 17. märts 2004, millega muudetakse neljakümne teist korda riigiabi käsitlevaid menetlus- ja sisulisi eeskirju, lisades peatüki 25A: piirkondliku riigiabi suuniste läbivaatamine ja nende kohaldamine alates 1. jaanuarist 2007

1.9.2005   
            
            
               ET
            
            
               Euroopa Liidu Teataja
            
            
               L 226/12
            
         EFTA JÄRELEVALVEAMETI OTSUS
   
   nr 39/04/COL,
   17. märts 2004,
   millega muudetakse neljakümne teist korda riigiabi käsitlevaid menetlus- ja sisulisi eeskirju, lisades peatüki 25A: piirkondliku riigiabi suuniste läbivaatamine ja nende kohaldamine alates 1. jaanuarist 2007
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ja protokolli 26,
   VÕTTES ARVESSE EFTA riikide vahelist, järelevalveameti ja kohtu asutamist käsitlevat lepingut (2) ja eriti selle artiklit 24, artikli 5 lõike 2 punkti b ja protokolli nr 3 I osa artiklit 1, (3)
   
   ARVESTADES, et järelevalve- ja kohtulepingu artikli 24 kohaselt jõustab EFTA Järelevalveamet EMP lepingu riigiabi käsitlevad sätted,
   ARVESTADES, et järelevalve- ja kohtulepingu artikli 5 lõike 2 punkti b kohaselt väljastab EFTA Järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA Järelevalveamet seda vajalikuks peab,
   MEENUTADES riigiabi käsitlevaid menetlus- ja sisulisi eeskirju, (4) mille EFTA Järelevalveamet kiitis heaks 19. jaanuaril 1994, (5)
   
   ARVESTADES, et Euroopa Ühenduste Komisjon (edaspidi “komisjon”) avaldas 8. mail 2003 teatise piirkondliku riigiabi suuniste läbivaatamise ja nende kohaldamise kohta alates 1. jaanuarist 2007, (6)
   
   ARVESTADES, et kõnealune teatis on oluline ka Euroopa Majanduspiirkonna suhtes,
   ARVESTADES, et EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas,
   ARVESTADES, et EMP lepingu XV lisa lõpus oleva peatüki “ÜLDINE” punkti II kohaselt peab EFTA Järelevalveamet pärast komisjoniga konsulteerimist vastu võtma komisjoni poolt vastuvõetud õigusaktidega kooskõlas olevaid õigusakte,
   OLLES konsulteerinud komisjoniga,
   MEENUTADES, et EFTA Järelevalveamet on kõnealusel teemal konsulteerinud EFTA riikidega 3. veebruaril 2004 toimunud mitmepoolsel kohtumisel,
   ON VASTU VÕTNUD KÄESOLEVA OTSUSE:
   
               1.
            
            
               Riigiabi suuniseid muudetakse, lisades peatüki 25A “Piirkondliku riigiabi suuniste läbivaatamine ja nende kohaldamine alates 1. jaanuarist 2007”. Uus peatükk 25A sisaldub otsuse lisas.
            
         
               2.
            
            
               EFTA riike teavitatakse käesolevast otsusest kirjaga, lisades otsuse ja selle lisa koopia.
            
         
               3.
            
            
               Komisjoni teavitatakse käesolevast otsusest kooskõlas EMP lepingu protokolli nr 27 punktiga d, saates selle otsuse ja selle lisa koopia.
            
         
               4.
            
            
               Käesolev otsus koos lisaga avaldatakse Euroopa Liidu Teataja EMP osas ja EMP kaasandes.
            
         
               5.
            
            
               Otsus on autentne inglise keeles.
            
         
      Brüssel, 17. märts 2004
      
         
            EFTA Järelevalveameti nimel
         
         
            president
         
         Hannes HAFSTEIN
         
         
            kolleegiumi liige
         
         Einar M. BULL
         
      
   
   
      (1)  Edaspidi “EMP leping”.
   
      (2)  Edaspidi “järelevalve- ja kohtuleping”.
   
      (3)  Järelevalve- ja kohtulepingu protokoll 3, mida EFTA riigid muutsid 10. detsembril 2001. Muudatused jõustusid 28. augustil 2003.
   
      (4)  Edaspidi “riigiabi suunised”.
   
      (5)  Esialgselt avaldatud EÜTs L 231, 3.9.1994, lk 1 ja samal kuupäeva selle EMP kaasandes nr 32 viimati muudetud kolleegiumi 18. veebruari 2004. aasta otsusega nr 15/04/COL, mida pole veel avaldatud.
   
      (6)  Komisjoni teatis – Piirkondliku riigiabi suuniste läbivaatamine ja nende kohaldamine alates 1. jaanuarist 2007 (ELT C 110, 8.5.2003, lk 24).
   
      LISA
      
         “25A.   PIIRKONDLIKU RIIGIABI SUUNISTE LÄBIVAATAMINE JA NENDE KOHALDAMINE ALATES 1. JAANUARIST 2007
         
                     1.
                  
                  
                     EFTA Järelevalveamet (edaspidi “järelevalveamet”) avaldas piirkondliku riigiabi suunised aprillis 1999. (1)
                     
                  
               
                     2.
                  
                  
                     Järelevalveamet on suuniste alusel kinnitanud EFTA riikide piirkondliku riigiabi kaardid aastateks 2000 kuni 2006 ja mitmeid piirkondlike abikavasid, mis lõpevad selle ajavahemiku lõpus.
                  
               
                     3.
                  
                  
                     Suunised võeti vastu määramatuks ajaks. Siiski nähakse ette, et järelevalveamet vaatab need läbi viie aasta jooksul alates nende kohaldamisest.
                  
               
                     4.
                  
                  
                     Järelevalveamet vaatas suunised läbi ja jõudis otsusele, et suuniste läbivaatamine ei ole praegu vajalik.
                  
               
                     5.
                  
                  
                     Järelevalveamet on otsustanud suunised siiski õigeaegselt läbi vaadata, et EFTA riikidel ja järelevalveametil oleks piisavalt aega enne 2006. aasta lõppu koostada, teatavaks teha ja heaks kiita piirkondlikud kaardid ajavahemikuks alates 1. jaanuarist 2007.
                  
               
      
         (1)  Kolleegiumi 4. novembri 1998. aasta otsus nr 316/98/COL (EÜT L 111. 29.4.1999, lk 46) ja EMP kaasanne nr 18.”